Gemau rhagbrofol Cwpan y Byd Pêl-droed 2026

Roedd gemau rhagbrofol Cwpan y Byd Pêl-droed 2026 yn penderfynu pa 45 tîm fyddai'n ymuno â Chanada, Mecsico a'r Unol Daleithiau yng Nghwpan y Byd Pêl-droed 2026. Roedd gan bob cydffederasiwn wahanol ddulliau cymhwyso. Dechreuodd y gemau rhagbrofol ar 7 Medi 2023 a byddent yn dod i ben ar 31 Mawrth 2026. Sgoriwyd y gôl gyntaf yn y gemau rhagbrofol gan Rafael Santos Borré i Colombia yn erbyn Feneswela. Cymhwysodd Cabo Ferde, Cwrasao, Gwlad Iorddonen ac Wsbecistan i gyd am y tro cyntaf, tra bod Catar wedi cael eu hymgyrch gymhwyso lwyddiannus gyntaf. Cwrasao, gyda thua 160,000 o drigolion, fydd y wlad leiaf yn y byd i chwarae yng Nghwpan y Byd erioed.